**RUŞINE DOMNULE AMBASADOR, RUŞINE!**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RUŞINE DOMNULE AMBASADOR, RUŞINE!

Ruşine! Domnule ambasador, ruşine!

Mizeria minţii voastre mă-nspăimântă!

Păstraţi-vă istoria voastră ciuntă

În ţara voastră calpă şi măruntă.

Ne-am săturat să ştim că vă frământă

Dorul de stepă şi-ncercaţi, dar prost

Să-l ostoiţi cu ochii la vecin.

Sunteţi mârşavi şi aruncaţi venin

Cu vocea unui jalnic diplomat

Bolnav de ură şi cam expirat

De vreme ce nu poate să-nţeleagă

Că astăzi însăşi Europa leagă

La gard mârţoaga voastră şovinistă

Pe care urma de samar rezistă

Şi aminteşte de tătari şi huni.

Încep să cred că voi sunteţi nebuni

Şi meritaţi detenţia pe viaţa

În ţara noastră plină de dulceaţă

Într-un cătun bilingv de prin Ardeal.

Acolo Gyuri-bacs mai are cal

Şi Ion mai are plug şi împreună

Fac să rodească patria străbună

Să mânce pită Ianoş şi Matei.

Nu diplomaţii falşi ori derbedei

Vor rupe truda lor de-atâtea veacuri!

Prostia voastră poate n-are leacuri,

Diplomaţia poate-i o faţadă

Dar şleahta voastră trebuie să cadă

În groapa cu reziduri a istoriei!

Şi dacă vă e greu să daţi memoriei

Un loc de cinste, cum i se cuvine,

Ruşine! Domnule ambasador, ruşine!

Şi luaţi aminte la blestemul meu:

Avem cu toţi acelaşi Dumnezeu,

Avem cu toţi o viaţă de iubire

Şi vă blestem să ardeţi în uimire

Că nu toţi Gyiurii vor să muşte Ionii,

Că roade le dau lor pământul, pomii

Şi ţara lor – Ardealul românesc

E ţara unde încă mai trăiesc

Punând pe masă dulce omenie!

Da, vă blestem ca frică să vă fie

Când mai scuipaţi scârbavnice cuvinte!

Căci excelenţa voastră jalnic minte

Şi exhalaţi mizeria morală.

Vă macină minciuna ca o boală

Dar nu vă pot ierta, m-am plictisit

Să fiu în ţara mea de voi hulit!

Săraci cu duhul diplomaţii voştri!

Prostia voastră încă naşte monştri.

Noi naştem prunci şi ne iubim Ardealul

Şi nu dorim să vă înece valul

Ce-l ridicaţi cu limbă despicată!

Suntem tăcuţi dar nu suntem o gloată

Ci un popor stăpân pe soarta lui.

Mai puneţi excelentă pofta-n cui

Şi du-te să vorbeşti prin cimitire.

Dar chiar şi morţii îţi vor da de ştire

Că doar un semn aşteaptă să învie

Şi să te-alunge de pe-această glie

C-un şut ţintit în părţile mai moi.

Poate suntem săraci şi cu nevoi

Şi poate avem paiaţe mult prea sus.

Dar ţara asta încă nu s-a dus!

E un popor şi-o ţară încă vie.

Feriţi-vă de Maica Românie!

N-o zgândăriţi să-şi iasă din sărite

La Tartaria texte necitite

Ne dau putere să rămânem drepţi

Şi drepţi înseamnă încă înţelepţi

Şi iubitori de oameni şi de ţară,

De România noastră milenară.

Mârşavă specia celor ca şi tine!

Ruşine, domnule ambasador, ruşine!